19. marts 2012

**Kære forældre i 3. klasse**

Vi skal nu i gang med 1. kapitel i matematikbogen, hvor eleverne med udgangspunkt i overskriften ”Pizzeria” skal:

* Lære at fordele et antal ligeligt ved hjælp af uddeling – jf. ”en til Per, en til Lis, en til Ole, en til Per, en til Lis …”
* Kunne regne simple delestykker – fx ”24 delt i 6”.
* Kende til, forstå og kunne anvende rest i forbindelse med fordelinger.
* Stifte bekendtskab med situationer fra hverdagen, hvor der fordeles ligeligt.

Arbejdet med fordeling/ligedeling danner baggrund for forståelsen af regnearten division, der introduceres i 4. kapitel (”Dyrehandlen”).

I kan hjælpe jeres barn godt på vej med emnet derhjemme gennem en eller flere af følgende aktiviteter:

* **Delehistorier.** Skriv delehistorier uden og med rest - fx ”8 boller skal deles ligeligt mellem
* 4 børn. Hvor mange boller får de hver?”, ”12 flødeboller skal deles af 5 børn. Hvor mange flødeboller kan hvert barn få, og hvor mange er der til rest?”
* **Del ting.** Find ting i hjemmet (fx legoklodser, nødder, penge, tusser), og del dem ligeligt med antallet af familiemedlemmer, børn, husdyr eller andet.
* **Tændstikleg.** Tag en bunke tændstikker og tæl dem. Slå med en terning og fordel tændstikkerne i bunker svarende til øjnene på terningen.
* **Delebilleder.** Find og klip billeder ud af blade og reklamer med mange ens ting på. Klip billeder ud af 2 til 6 personer og fordel tingene ligeligt mellem dem.
* **Resten til mig.** To kortspil slås sammen og blandes. På skift vender deltagerne et kort, lægger 10 til kortets værdi og tager det tilsvarende antal kort fra bunken. Kortene fordeles ligeligt mellem deltagerne, og de kort der bliver til rest, tilfalder kortgiveren. Den deltager, der har flest kort, når kortbunken er tom, vinder spillet.
* **Del kort.** Undersøg hvor mange kort, der kan blive til hver person samt til rest, hvis alle kort i et sæt spillekort, skal fordeles ligeligt mellem 2, 3, 4, 5, 6, 7, 8, 9 og 10 personer.

God fornøjelse

Med venlig hilsen

Skriv dit navn her...